**ETHOL I’R GYMRODORIAETH ER ANRHYDEDD | CYLCH ETHOLIAD 2019/20**

**LSW Canllawiau i Gynigwyr: Cymrodoriaeth Er Anrhydedd**

**Canllawiau i Gynigwyr: Cymrodoriaeth Er Anrhydedd**

**Tystysgrifau o Argymhelliad:**

**Rhaid i DRI Chymrawd gwblhau’r Dystysgrif o Argymhelliad: Prif Gynigydd a DAU Eilydd.**

**Dyddiad cau derbyn enwebiadau yw 8 Hydref 2018.**

**Ni fydd yr aelodau o’r Cyngor sy’n ystyried yr argymhelliad hwn o reidrwydd yn arbenigwyr ym maes yr ymgeisydd, felly dylid cadw hynny mewn cof wrth gwblhau’r ffurflen.**

**Cyfeiriwch at y ‘Meini Prawf Ethol Cymrodyr Er Anrhydedd’ wrth gwblhau’r ffurflen.**

**Dylid cadw’r enwebiad yn GWBL GYFRINACHOL rhwng y Cynigydd, yr Eilyddion a’r Gymdeithas.**

**Caiff yr argymhellion eu hadolygu gan y Cyngor ar 16 Hydref 2019 a gwneir penderfyniad i symud yr argymhelliad ymlaen i enwebiad llawn ai peidio.**

**Ac eithrio mewn amgylchiadau eithriadol fel y gellid eu diffinio gan y Cyngor, ni chaniateir ethol mwy na dau Gymrawd Er Anrhydedd i’r Gymdeithas mewn unrhyw un Flwyddyn y Gymdeithas.**

**Bydd y Cyngor yn cysylltu â’r Prif Gynigydd yn dilyn cyfarfod y Cyngor ym mis Hydref, i’w gwahodd i gwblhau’r Ffurflen Enwebu cyn y dyddiad cau sef 10 Ionawr 2020.**

**Os na fydd ymgeisydd a argymhellir yn cael ei symud ymlaen i ymgeisyddiaeth lawn bydd y dystysgrif o argymhelliad yn parhau’n ddilys i’w hystyried ymhellach am BUM mlynedd arall y Gymdeithas, ac yn ystod y cyfnod hwnnw, bydd Cynigwyr yn cael cyflwyno Tystysgrif o Argymhelliad wedi’i diweddaru.**

**Ffurflen Gais Cymrawd Er Anrhydedd**

**Unwaith y bydd yn symud ymlaen i ymgeisyddiaeth lawn, cyfrifoldeb y Prif Gynigydd yw sicrhau cydsyniad ysgrifenedig yr ymgeisydd, a’i hysbysu bod hwn yn etholiad sy’n galw am bleidlais ymhlith y Gymrodoriaeth.**

**Rhaid i’r ymgeisydd ynghyd â THRI Chymrawd lofnodi’r ffurflen enwebu: y Prif Ymgeisydd a DAU Eilydd.**

**Fel arfer, bydd gohebiaeth ynglŷn â’r ymgeisyddiaeth yn cael ei chynnal â’r Cynigydd yn unig.**

**ATODIAD**

**Meini prawf ethol Cymrodyr er Anrhydedd**

**Mae Cymrodyr Er Anrhydedd Cymdeithas Ddysgedig Cymru yn gategori o Gymrodyr sydd wedi gwneud cyswllt ystyrlon â dibenion sefydlu’r Gymdeithas, ac sydd wedi gwneud cyfraniad nodedig at hyrwyddo’r dibenion hynny.**

**Mae is-ddeddfau Siarter Brenhinol y Gymdeithas (11.1) yn darparu fel a ganlyn:**

**(i) Gellir ethol unigolion yn Gymrodyr Er Anrhydedd y mae eu rhagoriaeth a’u cyflawniad yn golygu y pennir y byddai eu hethol yn Gymrodyr Er Anrhydedd er budd enw da a gweithgareddau’r Gymdeithas**

**Dylai etholiad i Gymrodoriaeth Er Anrhydedd fod yn eithriadol a dylid ei gynnig i unigolion hynod o nodedig yn unig.**

**Er bod modd i’r union feini prawf a mesurau o ragoriaeth amrywio rhwng gwahanol feysydd, ym mhob achos gellir diffinio rhagoriaeth yn fwy penodol yn nhermau:**

**i) cyfraniadau;**

**ii) effaith y cyfraniadau hyn;**

**iii) safle proffesiynol yr Ymgeisydd dan sylw.**

**Caiff y meini prawf canlynol hefyd eu hystyried (er na fydd pob un yn gymwys i bob achos):**

**ymchwil sylfaenol: ansawdd cyfraniadau mewn ymchwil ac ysgolheictod, eu heffaith ar y pwnc a safle rhyngwladol yr unigolyn;**

**ymchwil cymwysedig: ansawdd cyfraniadau mewn ymchwil a’r defnydd ohono, eu heffaith ar y gymuned defnyddwyr, a safle rhyngwladol yr unigolyn;**

**y proffesiynau: ansawdd cyfraniadau i’r proffesiwn, eu heffaith ar ymarfer a dealltwriaeth, a safle proffesiynol yr unigolyn, yn enwedig yng nghyd-destun gwasanaeth cyhoeddus;**

**ehangder ymglymiad mewn gweithgareddau y tu hwnt i’r arbenigedd penodol: cyfraniadau at weithgareddau amlddisgyblaethol, gwasanaeth cyhoeddus a/neu ymglymiad â’r cyhoedd yn ehangach yng nghyd-destun meithrin dealltwriaeth well o faes yr unigolyn;**

**meysydd o wasanaeth cyhoeddus: ansawdd cyfraniadau, eu heffaith ar y gymuned, a safle proffesiynol yr unigolyn, gan gynnwys yn arbennig tystiolaeth o gyfraniad ehangach i gymdeithas a/neu fywyd academaidd;**

**y celfyddydau perfformio a chreadigol: ansawdd cyfraniadau i fywyd diwylliannol, eu heffaith yn y maes a safle cenedlaethol a rhyngwladol yr unigolyn;**

**busnes a diwydiant: ansawdd cyfraniadau, eu heffaith ar y maes, a safle proffesiynol yr unigolyn, gan gynnwys tystiolaeth o gyfraniad ehangach i gymdeithas a/neu fywyd academaidd.**

**gwreiddioldeb: gwreiddioldeb cyfraniadau i’r pwnc, bywyd academaidd a chymdeithas yn ehangach, a’r dulliau a fabwysiadwyd.**

**Ceir rhestr o Gymrodyr Er Anrhydedd ar y wefan: https://www.cymdeithasddysgedig.cymru/cymrodyr-er-anrhydedd/**

**Amcanion y Gymdeithas**

**Bydd amcanion y Gymdeithas er budd y gymuned, i ddyrchafu dysg a gwybodaeth ac felly hyrwyddo a chyfrannu at ddatblygiad diwylliannol, cymdeithasol, amgylcheddol ac economaidd yng Nghymru a thu hwnt.**

**Cenhadaeth Cymdeithas Ddysgedig Cymru yw:**

**Dathlu ac annog rhagoriaeth ym mhob disgyblaeth ysgolheigaidd, gan gynnwys y proffesiynau, diwydiant a masnach, y celfyddydau a gwasanaeth cyhoeddus;**

**Hyrwyddo datblygiad dysg ac ysgolheictod a rhannu a chymhwyso canlyniadau ymholiadau ac ymchwil academaidd;**

**Gweithredu fel ffynhonnell o gyngor a sylwadau ysgolheigaidd annibynnol ac arbenigol ar faterion sy'n effeithio ar les Cymru a'i phobl**